LV
L 121/136
Eiropas Savienības Oficiālais Vēstnesis
5.5.2023.
VIII PIELIKUMS
GAJĀNAS KOKMATERIĀLU LIKUMĪGUMA NODROŠINĀSANAS SISTĒMAS (GTLAS) DARBSPĒJAS IZVĒRTĒŠANAS KRITĒRIJI
VISPĀRĪGA INFORMĀCIJA Pirms tiks sākta FLEGT licenču izdošana kokmateriālu eksportam uz Savienību, tiks veikts kopīgs neatkarīgs GTLAS tehniskais novērtējums.
Šajā kopīgajā tehniskajā novērtējumā tiks izvērtēta visa sistēma, lai noteiktu, vai ir ieviesti piemēroti mehānismi GTLAS funkciju nodrošināšanai un vai tā darbojas praksē, kā paredzēts.
Novērtējumā tiks pārskatīts sistēmas apraksts, īpašu uzmanību pievēršot šā nolīguma grozījumiem, kas veikti pēc tā stāšanās spēkā.
Par neatkarīgā tehniskā novērtējuma darba uzdevumiem Puses kopīgi vienosies Apvienotajā uzraudzības un pārskatīšanas komitejā (JMRC).
Neatkarīgs tehniskais novērtējums aptvers šādus aspektus: — likumīguma definīcija, kurā uzskaitīti Gajānas tiesību akti, kas jāievēro, lai tiktu izsniegta licence; — piegādes ķēdes kontrole, lai izsekotu koka izstrādājumus no meža līdz eksporta vai iekšzemes pārdošanas vietai un no importa vietas līdz eksporta vai iekšzemes pārdošanas vietai; — pārbaudes procedūras, lai noteiktu atbilstību visiem likumīguma definīcijas elementiem un piegādes ķēdes kontrolei; — eksporta sertifikātu izdošanas un FLEGT licenču izdošanas procedūras, un — neatkarīgā revīzija, lai nodrošinātu, ka sistēma darbojas tā, kā paredzēts.
Pamatojoties uz pieredzi, kas gūta saistībā ar citiem nolīgumiem, GTLAS novērtējumu var veikt, izmantojot pakāpenisku un iteratīvu pieeju, saskaņā ar kuru novērtēšanas laikā konstatētās nepilnības un neatbilstības GTLAS var pakāpeniski novērst, īstenojot plānotos korektīvos pasākumus.
1.
LIKUMĪGUMA DEFINĪCIJA Likumīgi ražotus kokmateriālus definē, pamatojoties uz Gajānā piemērojamo tiesisko regulējumu, kas ietver: — Mežizstrādes tiesības: meža koncesiju piešķiršana un likumīgu tiesību piešķiršana kokmateriālu ieguvei likumīgi noteiktās robežās. — Mežsaimniecības darbības: atbilstība tiesību aktu prasībām attiecībā uz meža apsaimniekošanu un meža darbiem, tostarp atbilstība attiecīgajiem vides un sociālās jomas tiesību aktiem. — Nodevas un nodokļi: atbilstība tiesību aktu prasībām attiecībā uz nodokļiem, honorāriem un nodevām (vai jebkuru citu pārskatītu ieņēmumu sistēmu), kas tiešā veidā saistītas ar kokmateriālu ieguvi un mežizstrādes tiesībām. — Citi lietotāji: attiecīgā gadījumā to zemes tiesību vai lietošanas tiesību ievērošana, kas uz noteiktu zemi vai resursiem pieder citām personām un ko varētu ietekmēt tiesības uz kokmateriālu ieguvi.
— Tirdzniecība un muita: atbilstība tiesību aktu prasībām tirdzniecības un muitas procedūru jomā.
Galvenie jautājumi 1.1.
Vai likumīguma definīcijā ir skaidri noteiktas tiesību aktu prasības?
1.2.
Vai ir norādīti principi, kritēriji un rādītāji, ko var izmantot, lai noteikt atbilstību katram likumīguma definīcijas elementam?